open-index/open-wikipedia-markdown huggingface dataset:
המשטרה הפדרלית של מקסיקו

**המשטרה הפדרלית של מקסיקו** (בספרדית: **Policía Federal**; בראשי תיבות: **PF**) הידועה יותר בשם **משטרת המניעה הפדרלית** (Policía Federal Preventiva) הייתה כוח משטרה פדרלי במקסיקו שהוקם ב-1989 עם מיזוגן של מספר סוכנויות משטרה פדרליות:
*משטרת התנועה הפדרלית (Policía Federal de Caminos)
*משטרת הפריסה הפדרלית (Policía Fiscal Federal)
*גדוד 3 במשטרה הצבאית (Tercera brigada de policía militar)
*מרכז המודיעין והביטחון הלאומי של משרד הפנים (Centro de Investigación y Seguridad Nacional)
* יחידת המבצעים המיוחדים (ספרדית: GOPES, Grupo de Operaciones Especiales) שאחראית לחילוץ בני ערובה, לוחמה בסמים ובטרור ומאבק בפשע מאורגן.

המשטרה הפדרלית במקסיקו הייתה כפופה לוועדה הלאומית לביטחון (לשעבר, מזכירות ביטחון הציבור המקסיקנית). על פי הסלנג הספרדי במקסיקו, סוכני סוכנות החקירות הפדרלית (AFI) ושוטרי המשטרה הפדרלית כונו "פדראלס" - המרשלים הפדרליים.

ב-1 באוקטובר 2019 המשטרה פורקה בשל שחיתות בכל הדרגים של גוף השיטור שנועד להוות הכוח הלוחם במלחמת הסמים במקסיקו, אך מאז 2007 הפכה המשטרה לגוף מושחת חסר סמכויות במאבק נגד קרטלי הסמים.

## היסטוריה וארגון
המשטרה הפדרלית במתכונתה המודרנית הוקמה ב-1998 מתוך משטרת המניעה הפדרלית שקדמה לה ונוסדה ב-1989. המשטרה הוקמה בהמלצת נשיא מקסיקו ארנסטו סדיו שכיהן בשנים 1994–2000. מטרת הקמת הארגון הייתה לחדד ולייעל את המאבק בפשיעה הגוברת. עם הזמן גדל תקציב הארגון בד בבד עם הרחבת סמכויותיו. המשטרה הפדרלית הייתה אחראית על משטרת התנועה, נאבקה בפשעי כלכלה שונים והייתה אחראית גם למאבק בהגירה לא חוקית. בנוסף הייתה אחראית המשטרה גם לאבטחת התחבורה במקסיקו, נמלי תעופה ותחנות אוטובוס שונות. חקירת פשעים פדרליים הייתה באחריות סוכנות החקירות הפדרלית של מקסיקו שהפכה למשרד משטרת החקירות המקסיקני.

לאחר בחירתו של אנדרס מנואל לופס אוברדור לתפקיד נשיא מקסיקו, הוא יזם את הקמתו של המשמר הלאומי של מקסיקו. כאשר המשמר החדש נועד לסייע בפתרון המשבר הביטחוני של מקסיקו. ההצעה זכתה לתמיכת הקונגרס בפברואר 2019 והגוף החדש הוקם כשלרשותו 60,000 חיילים. הגוף החל לפעול ב-30 ביוני 2019. באוקטובר 2019 הוחלט כי יפורקו כלל כוחות המשטרה הפדרלית.

## גלריה

קובץ:Policía Federal - Division antidrogas.jpg|סמל החטיבה למלחמה בסמים של המשטרה הפדרלית.
קובץ:Día del Policía Federal.jpg|שוטרים פדרליים.


## ראו גם
*התובע הכללי המקסיקני
*סוכנות החקירות הפדרלית (מקסיקו)
*מזכירות ביטחון הציבור המקסיקנית
*המשטרה הפדרלית המיניסטריאלית

## קישורים חיצוניים

* 

* האתר הרשמי של מזכירות ביטחון הציבור המקסיקנית
* 

## הערות שוליים

קטגוריה:מקסיקו: צבא וביטחון
קטגוריה:ארגוני מאבק בסמים
קטגוריה:משטרות פדרליות
סטיב מקלארן

**סטיבן "סטיב" מקלארן** (באנגלית: **Stephen "Steve" McClaren**; נולד ב-3 במאי 1961) הוא כדורגלן עבר אנגלי ומאמן בהווה.

## קריירה
### קריירת משחק
את מרבית הקריירה כשחקן בילה מקלארן בעמדת הקשר בליגות נמוכות באנגליה. בשנת 1979 הצטרף מקלארן לקבוצת האל סיטי לאחר שעזב את בית הספר. הוא שיחק במדי הקבוצה 178 משחקים וכבש שישה עשר שערים בטרם עזב את המועדון בשנת 1985. לאחר עזיבתו שיחק במספר קבוצות, ביניהן דרבי קאונטי ובריסטול סיטי.

### קריירת אימון
בשנת 1999 היה שותף לזכייתה של מנצ'סטר יונייטד בטרבל כעוזר המאמן של אלכס פרגוסון. בשנת 2001 מונה למאמנה הראשי של מידלסברו, והוביל את המועדון לזכייה היחידה שלו בגביע הפוטבול ליג בעונת .

בינואר 2006 הודיעה ההתאחדות הכדורגל האנגלית כי מקלארן יחליף את סוון-יוראן אריקסון כמאמן נבחרת אנגליה לאחר מונדיאל 2006. מקלארן הדריך את הנבחרת במוקדמות יורו 2008, אך פוטר לאחר שלא הצליח להעפיל עם הנבחרת לטורניר.

בעונת , זכה מקלארן באליפות ליגת העל ההולנדית כמאמן קבוצת טוונטה אנסחדה, לראשונה בתולדות המועדון. לאחר העונה המוצלחת בהולנד מונה מקלארן למאמנה של וולפסבורג הגרמנית, אך לאור הישגיה הנמוכים פוטר מהקבוצה ב-7 בפברואר 2011. לאחר מכן אימן מקלארן בנוטינגהאם פורסט האנגלית ואחר כך חזר לקדנציה שנייה בטוונטה אנסחדה.

ב-1 באוקטובר 2013 מונה מקלארן למאמנה של דרבי קאונטי מליגת המשנה באנגליה, ב-25 במאי 2015 פוטר מתפקידו. ב-10 ביוני 2015 מונה למאמנה של ניוקאסל יונייטד. ב-11 במרץ 2016 פוטר מתפקידו. ב-12 באוקטובר 2016 מונה שוב למאמנה של דרבי קאונטי. ב-12 במרץ 2017 פוטר מתפקידו.

ב-21 באוגוסט 2017 חתם על חוזה במכבי תל אביב בתור יועץ לצוות האימון במועדון. ב-28 בדצמבר 2017 סיים את תפקידו במועדון.

ב--18 במאי 2018 מונה מקלארן למאמן קווינס פארק ריינג'רס מליגת המשנה באנגליה. ב-1 באפריל 2019 פוטר מקלארן מתפקידו לאחר 15 משחקים ללא ניצחון.

ב-31 ביולי 2024 מונה למאמן נבחרת ג'מייקה.

## קישורים חיצוניים

## הערות שוליים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני דרבי קאונטי
קטגוריה:כדורגלני לינקולן סיטי
קטגוריה:כדורגלני בריסטול סיטי
קטגוריה:מאמני כדורגל אנגלים
קטגוריה:מאמני מידלסברו
קטגוריה:מאמני נבחרת אנגליה בכדורגל
קטגוריה:מאמני טוונטה
קטגוריה:מאמני וולפסבורג
קטגוריה:מאמני נוטינגהאם פורסט
קטגוריה:מאמני דרבי קאונטי
קטגוריה:מאמני ניוקאסל יונייטד
קטגוריה:מאמני קווינס פארק ריינג'רס
קטגוריה:כדורגלני האל סיטי
קטגוריה:אנגלים שנולדו ב-1961
סחלב הגליל

**סחלב הגליל** (שם מדעי: *Orchis galilaea*) הוא מין של סחלב שנתגלה לראשונה בגליל, ומכאן שמו. סחלב הגליל צומח מאזור דרום טורקיה ועד ארץ ישראל. הפרחים גדלים על עמודי פריחה צפופים. אורך עמוד התפרחת 30–70 ס"מ. צבע הפרחים משתנה – ירקרק או לבן קרם או ורוד סגול, לעיתים עם נקודות או כתמים סגולים במרכז השפית. צורת השפית מזכירה דמות אדם, בעלת ארבע אונות צרות, עם שן קטנה במרכז.

סחלב הגליל פורח בחודשים פברואר עד אפריל. המין נפוץ יחסית בגליל העליון ובכרמל, וגדל גם בסוריה ובלבנון.

לסחלב הגליל פקעת חד-שנתית, אשר אוגרת מזון בשנה אחת ומתפרקת לספק מזון לנצר בשנה הבאה.

מנגנון ההאבקה של סחלב הגליל נחקר על ידי הבוטנאי אמוץ דפני. סחלב הגליל אינו מתגמל את מאביקיו, אלא משתמש במנגנון של האבקת רמייה על ידי חקיינות מינית (sexual mimicry). הפרחים מואבקים על ידי זכרי דבורים מהמין הליקטית השוליים (*Lasioglossum marginatum*). זכרי הדבורים נמשכים אל ריח הפרחים, שככל הנראה מחקה את ריח פרומון המין של הנקבות.


תמונה:Orchis_galilaea3.JPG|סחלב הגליל לבן – יער ירושלים
תמונה:Orchis_galilaea2.JPG|סחלב הגליל ירוק – יער ירושלים
תמונה:Orchis_galilaea1.JPG|סחלב הגליל ירקרק עם קצות אונות סגולות – יער ירושלים


## קישורים חיצוניים

## הערות שוליים

קטגוריה:צמחים שתוארו ב-1923
קטגוריה:טקסונים שתוארו בידי רודולף שלכטר
קטגוריה:ערכי טבע מוגנים בישראל: צמחים
גליל
קטגוריה:פרחים בצבע קרם בארץ ישראל
קטגוריה:פרחים לבנים בארץ ישראל
קטגוריה:פרחים ורודים בארץ ישראל
קטגוריה:ארץ ישראל: סחלביים
דבורנית צהובה

**דבורנית צהובה** (שם מדעי: *Ophrys lutea*) היא גאופיט בעל פקעת ממשפחת הסחלביים. מופיעה בכל החבל ההררי הים תיכוני. בארץ ישראל צומח תת-המין *Ophrys lutea galilaea* הצומח רק בארץ, בסוריה ובלבנון. 

על השפית שרטוט חום דמוי אגרטל עם צוואר דק, מוקף בשוליים קרחים ירוקים-צהובים. אורך עמוד התפרחת 7-30 ס"מ, מספר הפרחים 2-12. הפרח חסר דורבן.

זמן הפריחה הוא מפברואר עד אפריל. 

דבורנית צהובה יוצרת בני כלאיים עם דבורנית דינסמור.
## קישורים חיצוניים

קטגוריה:צמחים שתוארו ב-1793
קטגוריה:טקסונים שתוארו בידי אנטוניו חוזה קאוונילס
קטגוריה:דבורניות
קטגוריה:ארץ ישראל: דבורניות
קטגוריה:ערכי טבע מוגנים בישראל: צמחים
קטגוריה:פרחים צהובים בארץ ישראל
מזכירות ביטחון הציבור המקסיקנית

**מזכירות ביטחון הציבור של מקסיקו** (, בראשי תיבות **SSP**) הייתה המשרד הממשלתי במקסיקו האחראי על ביטחון פנים במדינה. המחלקה הוקמה ב-2000 כמחלקת קבינט שבראשה עמד מזכיר שהיה למעשה השר לביטחון פנים. בשנת 2013 המזכירות פורקה והוחלפה בארגון בשם הוועדה הלאומית לביטחון, שאורגנה מחדש וכיום נקרא בשם **[[מזכירות הביטחון והגנת האזרח]]**. 

המחלקה הייתה אחראית לסדר הציבורי ואבטחת זכויות האזרח ושיתפה פעולה עם פרקליטות הרפובליקה (התובע הכללי המקסיקני) במניעת פשיעה, בנוסף הייתה אחראית לפיתוח מדיניות ביטחון הציבור של הממשל הפדרלי וניהול מערך הכליאה הפדרלי של מקסיקו. המזכירות פעלה בצמוד למועצה הלאומית לביטחון הציבור והייתה אחראית לניהול ופיקוח על המשטרה הפדרלית של מקסיקו.
## מבנה
*תת מזכירות לאסטרטגיה ומודיעין משטרתי (Subsecretaría de Estrategia e Inteligencia Policial)
*תת מזכירות למניעה וזכויות אדם (Subsecretaría de Prevención, Vinculación y Derechos Humanos)
*תת מזכירות למערכת משטרת הכליאה (Subsecretaría del Sistema Penitenciario Federal)
*תת מזכירות להערכה ופיתוח מוסדי (Subsecretaría de Evaluación y Desarrollo Institucional)
*תיאום כללי של ענייני משפט (Coordinación General de Asuntos Jurídicos)
*המינהל הכללי לתקשורת חברתית (Dirección General de Comunicación Social)
*המינהל הכללי לעניינים בינלאומיים (Dirección General de Asuntos Internacionales)
*המינהל הכללי לפיתוח ותיאום משטרות המדינה והמשטרות העירוניות (Dirección General de Coordinación y Desarrollo de Policías Estatales y Municipales)
*המינהל הכללי לביטחון הפרט (Dirección General de Seguridad Privada)
*המינהל הכללי למניעת הפשיעה (Dirección General de Prevención del Delito)
*המינהל הכללי לזכויות אדם (Dirección General de Derechos Humanos)
*המינהל הכללי לתקן ופיתוח מתקני כליאה (Dirección General de Normatividad y Desarrollo Penitenciario)
*המינהל הכללי להעברת וביטחון האסירים (Dirección General de Traslado de Reos y Seguridad Penitenciaria)
*המשטרה הפדרלית של מקסיקו
*מזכירות הביצוע של המערכת הלאומית לביטחון הציבור (Secretariado Ejecutivo del Sistema Nacional de Seguridad Pública)
*מניעה ושיקום חברתי (Prevención y Readaptación Social)
*מועצת הקטינים (Consejo de Menores)

## רשימת מזכירי ביטחון הציבור של מקסיקו
;בתקופת ממשל ויסנטה פוקס (2000-2006):
*אלחנדרו גרטץ מאנרו (2000-2004)
*רמון מרטין הוארטה (2004-2005)
*אדוארדו מדינה מורה (2005-2006)
;בתקופת ממשל פליפה קלדרון הינוחוסה 2006–2012:
*חנארו גרסיה לונה (2006-2012)
;בתקופת ממשל אנריקה פניה נייטו (2012-10 2013)
*מנואל מונדראגון יקאלב (2012–2013)
## קישורים חיצוניים
* 

קטגוריה:מקסיקו: צבא וביטחון
קטגוריה:ארגוני אכיפת חוק
קטגוריה:משרדי ביטחון פנים
קטגוריה:משרדי ממשל היסטוריים
קטגוריה:משרדי ממשלת מקסיקו
אצטדיון RCDE

**אצטדיון RCDE** (ראשי תיבות של שם המועדון: ***Reial Club Deportiu Espanyol***), הידוע גם בשמו הראשון **אצטדיון קורנליה-לה פראט**, הוא אצטדיון כדורגל הממוקם בין קורנליה ולה פראט דה לוברגאט בפרברי העיר ברצלונה שבספרד. האצטדיון מכיל 40,000 מקומות ישיבה ומשמש כמגרשה הביתי של אספניול מהלה ליגה, והוא העשירי בגודלו בספרד.

האצטדיון, אשר בנייתו החלה בשנת 2003, נבנה במטרה להחליף את האצטדיון האולימפי לואיס קומפאניס, אשר שימש כמגרשה הביתי הקודם של אספניול. ב-2 באוגוסט 2009, נחנך האצטדיון במשחק ידידות בין אספניול לקבוצת ליברפול האנגלית, והסתיים בניצחון 3-0 לטובת אספניול.

## קישורים חיצוניים
*

* אסטדי קורנליה-לה פראט  באתר stadionwelt 

## הערות שוליים

ימין|ממוזער|250px|חזית אצטדיון קורנליה-לה פראט ועליו שם קבוצת הכדורגל אספניול

קורנליה-לה פראט
קטגוריה:ברצלונה: אצטדיונים ומתקני ספורט
קטגוריה:אספניול
הנער

ממוזער|thumbtime=2|upright=1.5|הנער
**הנער** (באנגלית: **The Kid**) הוא סרט ראינוע מסוג קומדיה דרמטית של צ'ארלי צ'פלין שיצא בשנת 1921, ובו מוצג ג'קי קוגן כבנו המאומץ. הסרט זכה להצלחה רבה, והיה הסרט השני הרווחי ביותר באותה השנה, אחרי "ארבעת פרשי האפוקליפסה". הסרט משלב אלמנטים מלודרמטיים וקומיים, וכן ביקורת על הממסד. "הנער" נחשב לסרטו הראשון של צ'פלין שאיננו סרט קצר.

עלילת הסרט מציגה את הנווד (צ'ארלי צ'פלין), אשר מוצא ילד (ג'קי קוגן) שננטש בסמטה ברחוב על ידי אמו ומחליט לטפל בו ולאמץ אותו. כאשר הילד מתבגר, הוא הופך ליד ימינו למעשי גזל ושוד קטנים לצורך הישרדות: הנווד מלמד את הילד כיצד לנפץ חלונות, על מנת שיבוא כזגג לתקן אותם. כאשר הילד חולה מגיע רופא לבקרו, ומגלה שהנווד אינו אביו, וייתכן שחושב שהילד מוזנח. הרופא קורא לרשויות הרווחה, ואלה באים לקחת את הילד, בניגוד לרצון הילד ואביו. בסופו של דבר, האם מגלה את זהות הילד, ובסוף הסרט לאחר מספר תלאות, היא, הילד והנווד נפגשים יחד בביתה.

## קישורים חיצוניים

* 
* "הנער", לצפייה מקוונת באתר Blip.tv

* 
* 

[מרכז|ממוזער|300px|[צ'ארלי צ'פלין וג'קי קוגן. מתוך הסרט]]

קטגוריה:סרטי צ'ארלי צ'פלין
קטגוריה:סרטי דרמה קומית
קטגוריה:סרטים אילמים
קטגוריה:סרטי שחור-לבן אמריקאיים
קטגוריה:סרטים בשימור ספריית הקונגרס
קטגוריה:אימוץ בתרבות ובאמנות
קטגוריה:סרטים אמריקאיים משנת 1921
קטגוריה:סרטים על ילדים
אומייה אבו חנא

**אומייה אבו חנא** (בערבית: أمية أبو حنا, נולדה ב-17 במרץ 1961 בחיפה) היא עיתונאית וסופרת פלסטינית נוצרית, החיה ופועלת בפינלנד משנת 1981.

## ביוגרפיה
אבו חנא נולדה למשפחה נוצרית בחיפה, בתו של המחנך, המשורר והסופר חנא אבו חנא. למדה בבית ספר קתולי ובתיכון האורתודוקסי הערבי. היא למדה באוניברסיטת חיפה פסיכולוגיה ואנגלית לתואר ראשון. בתקופת לימודיה, הכירה בישראל צלם עיתונות מפינלנד, לו נישאה, ונסעה עימו לפינלנד. ובשנת 1991 סיימה תואר שני באומנות מבית הספר האוניברסיטאי אלטו לאמנויות, עיצוב ואדריכלות  בפינלנד.

שימשה כראש המחלקה לעיתונאות אודיו-ויזואלית בסטדיה הפוליטכנית של הלסינקי  וכמתאמת לענייני רב-תרבותיות במחלקת המחקר של הגלריה הלאומית של פינלנד . היא בעלת טור ב"הלסינגין סנומט" , העיתון הגדול ביותר בפינלנד, ובעבר הייתה מגישת חדשות בערוץ TV2 הפיני.
היא הייתה חברה במועצת העיר של הלסינקי מטעם המפלגה הירוקה של פינלנד ומועמדת לפרלמנט. היא אם לבת מאומצת מאפריקה.

בין 2004 ל-2009 הייתה חברה במועצות האומנות של פינלנד. כמו כן הייתה יועצת הגיוון התרבותי של הגלריה הלאומית של פינלנד שכוללת שלושה מוזיאונים. ספרה הראשון פורסם ב-2003.

אבו חנא משמש כפובליציסטית ומופיע רבות בתקשורת בדיונים על נושאים של אתיקה, זהות וגלובליזציה. ספריה בפינית הם ספרי עיון וסיפורת. לאחר 30 שנה בפינלנד, עברה אבו חנה לאמסטרדם בסוף 2010, שם הייתה שותפה להקמת עמותת 'Rethink Amsterdam'. לפני עבודתה ב-Rethink, היא הייתה היועצת בהולנד של המכון התרבות הפיני ויועצת בכירה ל'מרכז לפעילויות מורשת בינלאומית' בליידן. אבו חנא גם משמשת כיועצת וסוכנת של כמה הוגי דעות ואמנים ערבים. בנוסף לשפת האם שלה ערבית, היא שולטת בעברית, אנגלית ופינית ומעט הולנדית.

## פרסים
אבו חנא זכתה במגוון פרסים, ביניהם:
*פרס בונניאר לעיתונאות, לחידוש העיתונאי המוצלח ביותר, 2002
*פרס משרד החינוך הפיני, 2003
*פינית השנה, 2004
*פרס קריסטיינאית השנה ממכון קריסטינה של אוניברסיטת הלסנקי, 2004
*פרס לארין פאראסקה, אגודת נשות קלוואלה, 2008

## קישורים חיצוניים
* אתר הבית של אומייה
* 

## הערות שוליים

קטגוריה:נוצרים פלסטינים
קטגוריה:נוצריות פלסטיניות
קטגוריה:מהגרים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:עיתונאים פינים
קטגוריה:עיתונאים פלסטינים
קטגוריה:עיתונאיות פלסטיניות
קטגוריה:סופרות פלסטיניות
קטגוריה:ישראליות שנולדו ב-1961
קטגוריה:ישראלים שנולדו ב-1961
קטגוריה:חיפה: אישים
קרום רירי

**קרום רירי** (או **רקמה רירית**, ובקיצור: **רירית**; בלטינית: **Tunica mucosa** ובקיצור **Mucosa**, **מוקוזה**) הוא רקמה דקה וורודה המצפה חללים ומשטחים באיברים שונים בגופם של היונקים, דוגמת איברי מערכות העיכול, הנשימה, הרבייה והשתן. הקרום הרירי מפריש ריר.

## הרכב, תפקיד ותפקוד
הרירית עשירה בכלי דם ומורכבת משכבה חיצונית של תאי אפיתל, בתוכה נמצאות בלוטות הריר, ושכבה פנימית המכילה שכבות של רקמת חיבור ושרירים. הרירית מצפה את שטח הפנים הפנימי של איברים שונים בגוף. כמו כן היא המשכה של רקמת עור הגוף באזור שסביב פתחים אל החוץ כמו עיניים, נחיריים, עפעפיים, שפתיים, פנים שטחי הפה והאף, פנים האזניים, פתחי איברי המין ופי הטבעת. הרירית מגנה על הגוף מנזקיהם של מבנים אנטיגניים דוגמת מיקרואורגניזמים פתוגניים, שחודרים לגוף דרך אזור שיש בו רירית, הרירית מזהה אותם ומנתבת אותם אל מחוץ לגוף. בכך, הרירית מהווה גורם מרכזי במערכת החיסון, ונחקרו דרכים לשיפור מערכת ההגנה שבתוך הרירית באמצעות חיידקים פרוביוטיים. 

הרירית מצפה את העין, העפעפיים, חלל הפה, חללי וגתות האף, דרכי הנשימה (ריאות), מערכת העיכול, מערכת הרבייה (נרתיק, רחם ופין) ודרכי מערכת השתן (שלפוחית השתן).

עם הריריות השונות נמנות:

## מחלות
כאשר חום הגוף עולה, הרקמה הרירית מתחילה בהפרשת יתר של ריר, המתבטאת בהפרשה של ליחה עודפת, שגלויה בעיקר בדרכי הנשימה. התרחבות כלי הדם המזינים את הרקמה הרירית, מתרחשת בגלל חום הגוף המרוכז באופן טבעי בחלק העליון של הגוף. התרחבות זו מגבירה זרימת נוזלים מכלי הדם אל הרירית, והם הופכים, בעזרת החום הרב, לליחה סמיכה וצמיגה המצטברת בחלק העליון של מערכת הנשימה (פה, אף ו-וושט) וגורמת לחסימות. חלק גדול ממחלות הילדים הנפוצות בעידן המודרני דוגמת דלקות אוזניים ובעיות נשימה, מאופיין בהפרשת יתר של הרירית. באוזן, נחסמת על ידי הליחה צינורית המובילה מהאוזן התיכונה אל הפה והאוזן התיכונה הופכת לחלל אטום שבו מתפתחים חיידקים ונגיפים. במערכת הנשימה, התנפחות הרירית גורמת להיצרות דרכי הנשימה, וכן, הליחה המצטברת בריריות דרכי הנשימה גורמת להתפתחות דלקות.

מחלות בקרום ריריר יכולים לגרום לתסמונת איבוד חלבונים אנטרופטי.

## קישורים חיצוניים

* 

## הערות שוליים

קטגוריה:היסטולוגיה
קטגוריה:אנטומיה
בן-סחלב צריפי

**בן-סחלב צריפי** (שם מדעי: *Anacamptis pyramidalis*) הוא המין בסוג בן-סחלב הנפוץ ממערב אירופה, באזור הים התיכון, ומזרחה עד איראן.
## מאפיינים
זהו המין היחיד בסוג בן סחלב הצומח בארץ ישראל. הוא גדל על מגוון קרקעות בחבל הים-תיכוני, ופורח יחסית מאוחר לסחלבים - בחודשים אפריל-מאי. נפוץ למדי.

הפרח גדל בארץ ישראל מהרי יהודה ועד לחרמון.

התפרחת שיבולת חרוטית צפופה רבת-פרחים (20–50) הדומה לפירמידה ומכאן שמו הלטיני. מואבק על ידי פרפרים ועשים, הבאים למוץ צוף מתוך הדורבן. תצפיות בהאבקת בן-סחלב נעשו בידי צ'ארלס דרווין במאה ה-19. במחקריו התברר שלפרח יש צוף בתוך הדרבן, בניגוד לרוב הסחלבים האחרים שהם חסרי צוף. דומה מעט לסחלב שלוש השיניים בכך שגם לו שפית המחולקת לשלוש אונות. בארץ ישראל נמצאו הכלאות שלו ושל סחלב שלוש השיניים – מקרה יחיד של הכלאה בין שני סוגים שונים של סחלבים.

## קישורים חיצוניים

* בן-סחלב צריפי, בבלוג של עננת

קטגוריה:צמחים שתוארו ב-1817
קטגוריה:טקסונים שתוארו בידי לואי קלוד רישאר
קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים ורודים בארץ ישראל
קטגוריה:ארץ ישראל: סחלביים
עבד אל-קאדר גזאל

**עבד אל-קאדר גזאל** (בערבית: **عبد القادر غزال**; בצרפתית: **Abdelkader Ghezzal**; נולד ב-5 בדצמבר 1984) הוא כדורגלן עבר אלג'יראי ששיחק בעמדת החלוץ.

## קריירה
גזאל נולד בדסאן-שרפיו בחבל רון-אלפ שבצרפת להורים ממוצא אלג'יראי. הוא החל את דרכו ככדורגלן בוו אן-ולון, ובגיל 14 עבר לשחק במדי קבוצת הנוער של אולימפיק ליון. בעונת  עבר לשחק במועדון סן פרי, באחת הליגות הנמוכות בצרפת, ולאחר עונה אחת עבר לקרוטונה האיטלקית. במהלך 2006 הושאל לקבוצות ביילזה ופרו ססטו, ובסופו של דבר שב לקרוטונה. בעונת  הבקיע 20 שערים במדי הקבוצה, וסייע לה להעפיל לליגה השנייה באיטליה. בסוף אותה עונה חתם בגנואה מהליגה הראשונה, ששאפה להשאילו לקבוצה מהליגה השנייה, אך בסופו של דבר עבר לסיינה, כאשר שתי הקבוצות חולקות בבעלות על כרטיס השחקן שלו. בשנת 2010 עבר לקבוצת בארי ושיחק 3 שנים. בתקופה זו הושאל לקבוצות צ'זנה ולבאנטה. בשנת 2013 עבר לקבוצת פארמה והושאל לקבוצת לטינה קלצ'ו מהליגה האיטלקית השנייה. בדצמבר 2015 עבר לקבוצת קומו, גם כן מהליגה השנייה.

בנובמבר 2008 זומן גזאל לראשונה לנבחרת אלג'יריה, וערך את הבכורה שלו במשחק ידידות מול נבחרת מאלי. את השער הראשון הבקיע בפברואר 2009 במשחק ידידות מול נבחרת בנין, ובמהלך מוקדמות מונדיאל 2010 הבקיע שני שערים נוספים, במשחקים מול נבחרות מצרים ורואנדה. במונדיאל עצמו נכנס כמחליף במשחק הראשון של הנבחרת, מול נבחרת סלובניה, אך הורחק תוך 15 דקות, לאחר שקיבל כרטיס צהוב שני.

## קישורים חיצוניים

קטגוריה:כדורגלנים אלג'יראים
קטגוריה:חלוצי כדורגל אלג'יראים
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני קרוטונה
קטגוריה:כדורגלני סיינה
קטגוריה:כדורגלני בארי
קטגוריה:כדורגלני צ'זנה
קטגוריה:כדורגלני לבאנטה
קטגוריה:כדורגלני פארמה
קטגוריה:כדורגלני קומו
קטגוריה:כדורגלני נבחרת אלג'יריה
קטגוריה:כדורגלני מונדיאל 2010
קטגוריה:צרפתים ממוצא אלג'יראי
קטגוריה:אלג'יראים שנולדו ב-1984
קטגוריה:צרפתים שנולדו ב-1984
ז'אן-איפוליט פלנדרן

שמאל|ממוזער|250px|ז'אן-איפוליט פלנדרן
[שמאל|ממוזער|200px|"[צעיר עירום יושב על שפת הים", 1855, מוזיאון הלובר]]

**ז'אן-איפוליט פְלַנְדְרָן** (בצרפתית: **Jean-Hippolyte Flandrin**; 23 במרץ 1809 – 21 במרץ 1864) היה צייר צרפתי בן המאה ה-19. ציורו המפורסם "צעיר עירום יושב על שפת הים" משנת 1855 מוצג במוזיאון הלובר.

## ביוגרפיה
ז'אן-איפוליט פלנדרן היה השני מבין שלושה בנים. אחיו הגדול, אוגוסטו, התקדם בעולם האקדמיה, בילה את חייו כפרופסור בליון, ונפטר בגיל צעיר. אחיו הצעיר, פול, היה צייר של דיוקנאות ושל ציורי דת. מגיל צעיר הראה פלנדרן עניין בציור; למרות דרישת הוריו שיהפוך לאיש עסקים, העדיף לצייר. שני האחים התגוררו ביחד, ולמדו אמנות תחת חסותו של הצייר לואי אֶרסון (Louis Hersent). בשנת 1829 עברו שני האחים לפריז. פלנדרן התחבר לצייר ז'אן-אוגוסט-דומיניק אנגר, שהיווה עבורו ועבור אחיו יותר מאשר מורה לציור, והיה חבר לחיים. בתחילת דרכו נאלץ פלנדרן לשרוד כאמן עני, אולם בשנת 1832 זכה בפרס רומא, פרס שנתי שניתן על ידי האקדמיה לאמנות בפריז לתלמידים מצטיינים בתחומי האמנות. המלגה היוקרתית שנלוותה לפרס אפשרה לו לחיות בכבוד ולהתמקד בציור.

זכייתו ב"פרס רומא" אפשרה לו ללמוד במשך חמש שנים ברומא, ליצור חלק מיצירותיו הגדולות, ולהתפרסם כצייר ידוע וכאיש בוהמה הן בפריס והן ברומא. יצירתו "Saint Clair guérissant tes aveugles", שיצר עבור ציור קיר בקתדרלת נאנט, זיכתה אותו בכבוד ובפרסים בתצוגה שהתקיימה בשנת 1855. יצירות אחרות שלו נמצאות עוד כיום במוזיאון לאמנות יפה בעיר ליון. עם שובו לפריז בשנת 1856 נבחר לאקדמיה לאמנויות יפות בפריז. כבעל מוניטין, החל פלנדרן לקבל מלגת קיום קבועה מן הכנסייה של סן סוורין, דבר שהבטיח לו תעסוקה רציפה וקיום למשך שארית חייו.

הוא צייר מספר רב של דיוקנאות וציורים דקורטיביים, הנמצאים כיום במוזיאונים רבים ברחבי צרפת. אחד הדיוקנאות המפורסמים שצייר היה דיוקנו של נפוליאון השלישי משנת 1863.

בריאותו הרופפת הוחמרה כנראה עקב חשיפה ממושכת לטחב בכנסיות בהן צייר. בשנת 1863 ביקר שוב באיטליה, שם מת מאבעבועות ברומא ב-21 במרץ 1864.

פלנדרן לא נישא מעולם.

למרות פרסומו הרב בימי חייו, הוא פחות מוכר כיום לציבור הרחב. הוא מוכר כיום בעיקר בזכות ציורו ההומוארוטי המפורסם, משנת 1855, שהיה סנסציוני לזמנו, "צעיר עירום יושב על שפת הים", המוצג במוזיאון הלובר.

## קישורים חיצוניים

* 

קטגוריה:אישים הקבורים בבית הקברות פר לשז
קטגוריה:ציירים צרפתים
קטגוריה:אנשי בוהמה
קטגוריה:צרפתים שנולדו ב-1809
קטגוריה:צרפתים שנפטרו ב-1864
קטגוריה:זוכי פרס רומא
Fisherman's Friend

**Fisherman's Friend** ("חברו של הדייג") הוא מותג של לכסניות מנטה המיוצרות בעיר פליטווד שבאנגליה.
[ממוזער|חפיסת לכסניות מ[תאילנד]]

## אודות
ממוזער|145x145 פיקסלים
הסוכריות פותחו לראשונה על ידי רוקח צעיר בשם ג'יימס לופטהאוס (James Lofthouse) בשנת 1865 כדי להקל על בעיות נשימה מהן סבלו דייגים אשר עבדו בתנאים הקשים של איסלנד. תחילה נמכר המוצר בצורת סירופ אשר הכיל מנתול ושמן אקליפטוס, ולאחר מכן עבר לופטהאוס לייצרו כלכסניות, אותן היה קל יותר לאחסן ולהעביר ממקום למקום. 

כיום מגיע המוצר במגוון טעמים, בהם: אניס, הדרים, ענבי שועל, לימון, תפוח, מנתול, קינמון ודובדבן.

## קישורים חיצוניים

* 

קטגוריה:מותגי מזון
קטגוריה:ממתקים
פודיאטריה

ממוזער|168 פיקסלים|טיפול בכף הרגל
**פודיאטריה** (באנגלית: **Podiatry**) הוא ענף רפואי המוקדש ללימוד, אבחון וטיפול בבעיות רפואיות של כף הרגל והקרסול. במדינות מסוימות נקרא המקצוע בשם כירופודיה (Chiropody) או פודולוגיה (Podology). הפודיאטור אינו ד"ר לרפואה, ובמדינות שונות רמות הכשרה שונות; בצרפת ובבריטניה ההכשרה היא תואר של 3 שנים, ובארצות הברית הפודיאטור הוא בעל תואר דוקטור לפודיאטריה.

פודיאטורים מורשים בין היתר לבצע ניתוחים זעירים לציפורן חודרנית, בנוסף על טיפול חיצוני בכף הרגל, ופודיאטורים מנתחים מורשים לבצע גם ניתוחים מורכבים יותר בעצמות כף הרגל והקרסול.

ניתן למצוא את מקצוע הפודיאטריה בארצות הברית, קנדה, אירלנד, בריטניה, מלטה, קפריסין, ספרד, דרום אפריקה, אוסטרליה וניו זילנד.

## בישראל
בישראל אין מוסד לימודים המלמד את המקצוע, והעוסקים במקצוע בישראל למדו את המקצוע בחו"ל. המקצוע מוסדר בחוק הסדרת העיסוק במקצועות הבריאות.

בישראל פועלות שתי אגודות של פודיאטורים מורשים: "העמותה הישראלית לפודיאטורים והכירופודיסטים" (העמותה נמחקה), ו"איגוד הפודיאטורים".

## ראו גם
*עוזר רופא
*רוקח קליני
*רופא כללי
*פרמדיק

## קישורים חיצוניים

* 
* 
* 
* 

## הערות שוליים

קטגוריה:גפיים תחתונות
קטגוריה:תחומים ברפואה
קטגוריה:כירורגיה
קטגוריה:כפות רגליים
התובע הכללי של מקסיקו

**משרד התובע הכללי המקסיקני** הידוע יותר בשם הפרקליטות הכללית של הרפובליקה (בספרדית: Procuraduría General de la República, PGR) הוא אגף של הרשות המבצעת הפדרלית במקסיקו האחראית לחקירת פשעים פדרליים ותביעת מבצעיהם. התפקיד נוצר על פי החוקה המקסיקנית ב"חוק ארגון הפרקליטות הכללית של הרפובליקה" (Ley Orgánica de la Procuraduría General de la República) משנת 1900. למשרד מעמד של משרד ממשלתי.

## ארגון
משרד התובע הכללי של מקסיקו מאורגן בתת-משרדים שונים, ביניהם:
*תת המשרד לעניינים בינלאומיים ומשפטיים
*תת המשרד לתהליכי פשיעה ופיקוח אזורי
*תת משרד לענייני הפשע המאורגן
*תת המשרד לענייני פשעים פדרליים
*תת המשרד לשירותי קהילה וזכויות האזרח
*המרכז הלאומי לתכנון, ניתוח ומידע למאבק בפשע (Centro Nacional de Planeación, Análisis e Información para el Combate a la Delincuencia, CENAPI)
*מחלקת תיאום שיטות חקירה (Coordinación de Métodos de Investigación). הוקמה ב-1 במרץ 2019 כגוף מבצעי וארגון גג לענייני חקירות פשיעה וכולל את תפקידי המשטרה הפדרלית המיניסטריאלית לשעבר, הסוכנות לחקירות פליליות שפורקה והוא גוף מומחים מרכזי לענייני חקירות פליליות במשרד התובע הכללי. הגוף קיבל לידיו גם את סמכויות מחלקת התיאום הכללי של שירותי המומחים והמרכז הארצי לתכנון, ניתוח ומידע למאבק בפשיעה.

## קישורים חיצוניים
* 

## הערות שוליים

קטגוריה:מקסיקו: חוק ומשפט
קטגוריה:מקסיקו: צבא וביטחון
תובע
אלכסנדר בורטניקוב

**אלכסנדר ואסילייביץ' בורטניקוב** (ברוסית: **Александр Васильевич Бортников**; נולד ב-15 בנובמבר 1951 בפרם) הוא איש שירותי הביטחון הרוסיים. מכהן כראש שירות הביטחון הפדרלי הרוסי, מאז מונה לתפקיד על ידי נשיא רוסיה דמיטרי מדבדב ב-12 במאי 2008. מכהן גם כראש הוועדה הלאומית למלחמה בטרור ויושב ראש מועצת ראשי גופי הביטחון והמודיעין של חבר המדינות העצמאיות.

בשל תמיכתו במלחמת אוקראינה–רוסיה הוטלו עליו סנקציות אישיות במסגרת העיצומים הבינלאומיים שהטילו האיחוד האירופי, הממלכה המאוחדת, ארצות הברית, קנדה, שווייץ, אוסטריה, יפן, אוסטרליה, אוקראינה וניו זילנד.

## ביוגרפיה
בשנת 1973 סיים לימודים במכון למהנדסי רכבות על שם אוברזצוב בלנינגרד. במשך כשנתיים עבד כמהנדס. ב-1975 השלים את לימודיו בבית הספר הגבוה של הקג"ב על שם דזרז'ינסקי במוסקבה. מ-1975 ואילך עסק במבצעי סיכול ריגול במחוז לנינגרד, ועד 2003 שימש כסגן ראש סניף שירות הביטחון הפדרלי בסנקט פטרבורג ומחוז לנינגרד. מ-1 ביולי 2003 עד 28 בפברואר 2004 כיהן כראש מינהל שירות הביטחון הפדרלי בסנקט פטרבורג ובמחוז לנינגרד.

ב-2 במרץ 2004 עבר למוסקבה ומונה לסגן מנהל שירות הביטחון הפדרלי, וראש המחלקה לביטחון כלכלי של פ.ס.ב. מ-11 ביולי 2004 שימש כמנהל שירות הביטחון הכלכלי.

ב-12 במאי 2008 מונה בורטניקוב לראש שירות הביטחון הפדרלי. במסגרת תפקידו כמנהל הארגון הוא מכהן גם כיו"ר הוועדה הלאומית ללוחמה בטרור. בשנת 2006 קודם לדרגת גנרל ארמייה - הדרגה הצבאית השנייה במעלה בצבא רוסיה. במהלך השירות קיבל מספר עיטורים. בנובמבר 2022 כהונתו הוארכה שוב למרות שהגיע לגיל 70, בכך הפך לראש שירות הביטחון המכהן הכי הרבה זמן בתפקיד בתולדות הפדרציה הרוסית.
## קישורים חיצוניים
* 

*הביוגרפיה של בורטניקוב באתר שירות הביטחון הפדרלי
*ביוגרפיה באתר לנטה-פדיה (ברוסית)

קטגוריה:פוליטיקאים רוסים
קטגוריה:ראשי שירות הביטחון הפדרלי הרוסי
קטגוריה:אנשי ק.ג.ב.
קטגוריה:גנרלי ארמייה (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור גיאורגי הקדוש (הפדרציה הרוסית)
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1951
דייפ

**דִייֶפּ** (בצרפתית: **Dieppe**) היא רשות מקומית השוכנת באזור קוט דא'לבאטר לחוף האטלנטי של צרפת, צפונית לרואן, במחוז סן-מריטים בצרפת. ב-1999 מנתה אוכלוסיית האזור האורבני של דייפ כ-81 אלף נפש.

דייפ היא נמל לחוף תעלת למאנש, הידוע בשל צדפות המאכל (scallop) שבו, וכן בשל שירות המעבורת שהוא מקיים לנמל ניו הייבן שבמחוז סאסקס המזרחי באנגליה. לדייפ חוף חלוקי אבן פופולרי, וכן שתי כנסיות מן המאה ה-15. במלחמת העולם השנייה, בשנת 1942, הייתה דייפ זירת פשיטה כושלת של בעלות הברית, בניסיון לבחון תנאי נחיתה על חוף אטלנטי המוחזק בידי הנאצים.

## היסטוריה
דייפ מתועדת לראשונה כיישוב דייגים קטן ב-1030, ושמה עולה שוב במהלך מלחמת מאה השנים עת עברה מיד ליד בין הצדדים היריבים. במהלך המאה ה-16 הייתה דייפ מרכז לקרטוגרפיה, ובמהלך המאה ה-17 הייתה אחד הנמלים העיקריים של צרפת. ב-1632 יצאו מדייפ שלוש מאות מהגרים צרפתים אל המושבה "צרפת החדשה" כיום במזרח קנדה.

ב-1694 נהרסה העיירה בהפגזה של הבריטים וההולנדים. ב-1696 החלה בנייתה מחדש. בשנים שלאחר מכן הפכה לאתר נופש פופולרי לחוף הים, אליו הגיעו תיירים אנגלים. המלחין קמיל סן סנס נהג להעלות מיצירותיו בתיאטרון בדייפ.

הפשיטה על דייפ במלחמת העולם השנייה הייתה קרב עקוב מדם, בו נחלו בעלות הברית תבוסה בניסיונן להחזיק בראש גשר על חוף דייפ ב-19 באוגוסט 1942. המטרה הייתה לאסוף ניסיון בנחיתה, מודיעין קרבי, ולגרור את הלופטוואפה לקרב. מטרות הפשיטה לא הושגו, והתוצאה הייתה אלפי נפגעים - הרוגים ושבויים, במיוחד מקרב הפושטים הקנדים. דייפ שוחררה מידי הנאצים ב-1 בספטמבר 1944 על ידי דיוויזיית הרגלים הקנדית השנייה.

## אתרים
הטירה, "שאטו דה דייפ" ששרדה את הפגזת 1694 היא כיום מוזיאון המציג אוסף של פריטים ימיים, במיוחד תחריטי שנהב מהמאות ה-17 וה-18, ופריטים הקשורים בקמיל סן-סנס.

ב"כיכר קנדה" שליד הטירה יש פארק ובו אנדרטה המציינת את היחסים בין דייפ לקנדה. מעט מדרום לעיר נמצא בית קברות צבאי שבו נקברו חלק מחללי הפשיטה עליה.

## תחבורה
לעיר תחנת רכבת, בה פועלים קווים סדירים לרואן ולפריז. כן פועל בה שירות מעבורת לאנגליה.

## ערים תאומות
* 
* 
* 

## קישורים חיצוניים

* 
* 
* 

* אתר מעבורות טרמנש, המפעילה את שירות המעבורות בדייפ
* תיירות בדייפ והסביבה 

קטגוריה:צרפת: ערי נמל
קטגוריה:נורמנדי עילית: ערים
קטגוריה:תעלת למאנש: ערי נמל
הבראיזם

[250px|שמאל|ממוזער|פרק ל' בספר יחזקאל, מכתב-יד [בודליאנה Or. 62. הטקסט הופק על ידי מלומדים נוצרים באנגליה בסביבות 1210, ולעברית נלווים תרגום ופרשנות בלטינית.]]
**הבראיזם** (Hebraism) הוא ענף במדעי היהדות, המתמקד בעניין שגילו מלומדים נוצרים במאות ה-16 וה-17, בעיקר מלומדים פרוטסטנטים בגרמניה, איטליה ואנגליה, בתרבות היהודית והשפה העברית ובהשפעות שלה על התרבות והדת הנוצרית, מתוך מגמה לבחון את היסודות האמיתיים והאמיתיים פחות שלהן, כחלק מהמאבק הפנים-נוצרי מימי מרטין לותר ואילך. ההבראיזם של תקופת הרנסאנס עסק בעיקר בהשפעות של המחשבה התלמודית ושל הקבלה על עולם המושגים הנוצרי. לצד החשיבות הנוצרית של העיסוק בשפה העברית, עמדה גם חשיבותה כחלק מן העניין המדעי המחודש בחקר השפות והתרבויות הקלאסיות מן התקופה העתיקה. בכך נקשר חקר העברית עם חקר היוונית והלטינית. 
עם המעבר (סביב המאה ה-18) מכתיבה מדעית בשפות הקלאסיות אל שפות אירופאיות עכשוויות, דעך בהדרגה העיסוק המדעי המחודש בשפות הקלאסיות, ובכלל זה דעך גם העיסוק בחקר העברית וכתביה.

הבראיזם הביא מצד אחד להתחזקות שנאת היהודים, זאת על בסיס היכרות ישירה עם המקורות ובחירה סלקטיבית מתוכם על מנת להציג את היהודים באור שלילי עוד יותר. מצד שני הבראיזם השפיע על תופעה הפוכה של אהדה ליהודים, ומאוחר יותר לציונות, גם זאת על בסיס היכרות ישירה עם הטקסטים העבריים. לא בכדי הבראיזם חיובי כזה רווח בארצות הברית עוד לפני הכרזתה במאה ה-18, ובמקביל בבריטניה.

ההבראיזם המאוחר הוא זרם חקר השפה העברית ומדעי היהדות שהתעורר אצל מלומדים פרוטסטנטים בגרמניה בראשית המאה ה-19. זרם זה ייסד את מחקר מדעי היהדות המודרני.

ישנם חיבורים תורניים שעברו ההדרה בידי היבראיסטים, והתקבלו בספריות תורניות. , למשל, הוציא לאור מהדורות מדעיות של מדרשים ופירושים על התורה, ו הוציא את ספר הגלוי מאת רבי יוסף קמחי, וספרי פירושים על המקרא.

## לקריאה נוספת
* 
* Philippe Bobichon, **La polémique contre les juifs dans les travaux des hébraïsants chrétiens de France** in Gilbert Dahan and Annie Noblesse-Rocher (dir.), *Les hébraïsants chrétiens en France, au XVIe siècle*, Geneva, Droz, 2018, pp. 187-215 online  
* G. Lloyd Jones, **The Discovery of Hebrew in Tudor England: A Third Language**. הוצאת אוניברסיטת מנצ'סטר, 1983.
* Stephen G. Burnett, **(Christian Hebraism in the Reformation Era (1500-1660**. הוצאת בריל, 2012.
* Judith Olszowy-Schlanger, **[https://www.academia.edu/38308275 בזה תוכל להבין כל לשון עברי: Hebrew Sources of an Anonymous Hebrew-Latin Grammar from Thirteenth-Century England].** הוצאת בריל, 2014.

## קישורים חיצוניים

* 
* 

## הערות שוליים

קטגוריה:מדעי היהדות
קטגוריה:קשרים בין-דתיים
שואן-דזונג, קיסר סין

**שואן דזונג** (בסינית: 唐玄宗, 8 בספטמבר 685 - 3 במאי 762), הידוע גם כקיסר מינג מטאנג (סינית: 唐明皇 פין-יין: Táng Mínghuáng), נולד בשם לי לונגיי (李隆基), ידוע גם כוו לונגיי (武隆基) בין 690 ו-705, היה הקיסר השביעי של שושלת טאנג בסין ושלט על המדינה בין 712 ל-756.

## ביוגרפיה
שואן דזונג נולד בשם לי לונגז'י, כבנו של רוידזונג, הקיסר החמישי (והתשיעי) של שושלת טאנג. אימו הייתה וו דזה טיין, ובעוד שאביו היה השליט הרשמי, שלטה אימו בפועל. לאחר שסילקה את בעלה מן השלטון ב-705, נתנה וו דזה טיין את המושכות בידיו של גיסה, ג'ונְגדְזונְג, לו היא נישאה. גם נישואין אלה עלו על שירטון: וו הרעילה ב-710 את בעלה/גיסה לאחר שגילתה כי בגד בה, והעלתה את בנה, שואן דזונג לשלטון שנתיים לאחר מכן. שלטונו שארך 47 שנים היה הארוך בתולדות שושלת טאנג. הספרות ההיסטורית מתארת את המחצית הראשונה של שנות שלטונו כשנים בהן הפגין חריצות וחוכמה. בסיוע יועציו יאו צ'ונג וסונג ג'ינג, הביא את סין של תקופת טאנג לשיא תרבותי ולשיא כוחה; תקופתו גם מסמנת את נפילתה של סין של שושלת טאנג: באחרית ימיו נחשב לשליט חלש, אשר נתון לחלוטין להשפעתה של פילגשו היפה, יאנג גויפיי. הוא הואשם שהתפתה להאמין ללי לינפו, יאנג גוז'נג ואן לושאן - שהגזימו בסכנת הפלישה המונגולית על מנת לחזק את צבאם ולהובילו במרד אן לושאן נגד השושלת.

## קישורים חיצוניים

* 
* 

קטגוריה:קיסרי סין
קטגוריה:שושלת טאנג
קטגוריה:ילידי 685
קטגוריה:נפטרים ב-762
רוזוולט (ניו יורק)

**האי רוזוולט** (באנגלית: **Roosevelt Island**), אשר היה ידוע בעבר הרחוק כאי בלאקוול'ס (Blackwell's Island), ובין השנים 1921 ו-1973 כאי הסעד (Welfare Island), הוא אי צר באיסט ריבר שבעיר ניו יורק. הוא שוכן בין האי מנהטן, ממערב לו, לבין הרובע קווינס ממזרח לו. אורכו כשלושה קילומטרים, רוחבו 240 מטרים ושטחו הכולל כשש מאות דונם. האי הוא חלק מן הרובע מנהטן. ביחד עם האי הקטן מיל רוק הוא מהווה את אזור 238 בעיר ניו יורק. לפי הערכות מנהל האוכלוסין באי, האוכלוסייה בו בשנת 2007 עמדה על כ-12,000 נפש. האדמה שייכת לעיר ניו יורק, אך הוחכרה לחברת הפיתוח אמפייר סטייט ל-99 שנים בשנת 1969. רוב רבי הקומות באי הם בניינים מושכרים.

## היסטוריה

* 1637 – האי, אשר היה ידוע אז כאי הוג, נרכש לראשונה בידי המושל ההולנדי מהילידים.
* 1666 – אחרי ההפסד הבריטי, ההולנדי קפטן ג'ון מנינג כובש את האי.
* 1686 – חותנו של מנינג, רוברט בלאקוול, הופך לבעלים של האי ושמו נהיה שם נרדף לאי כולו.
* 1796 – נינו של רוברט בלאקוול, יעקב בלאקוול, בונה על האי את בניין בלאקוול, הפריט הארכיטקטוני הראשון על האי. כיום, הבניין הוא הבניין השישי הכי עתיק בעיר ני יורק ומהווה את אחד הסימנים הבודדים לארכיטקטורה של המאה ה-18 בעיר.
* 1828 – העיר ניו יורק רוכשת את האי בעבור 32,000$.
* 1841 – הקמת בית חולים לחולי נפש במתחם שכולל בניין האוקטגון.
* 1973 – האי נקרא על שם נשיא ארצות הברית פרנקלין דלאנו רוזוולט
*1976 – נפתח הרכבל לאי רוזוולט, המחבר את מנהטן מרחוב 63 לאי ומיועד להולכי רגל.
* 2012 – חנוכת פארק ארבע החירויות בדרום האי.
* 2012 – זכתה אוניברסיטת קורנל בשיתוף עם הטכניון במכרז להקמת קמפוס טכנולוגי באי, שם הקמפוס, שבנייתו הסתיימה ב-2017 הוא "Cornell NYC Tech".

## קישורים חיצוניים

* 
* היסטוריה מפורטת של האי  
* מיכאל יעקובסון: קמפוס חדש לטכניון ולאוניברסיטת קורנל על האי רוזוולט, 20 בדצמבר 2011, Xnet.
* 

## הערות שוליים

קטגוריה:איסט ריבר: איים
קטגוריה:ניו יורק: היסטוריה
קטגוריה:הנצחת פרנקלין דלאנו רוזוולט
קטגוריה:ניו יורק: איים
קטגוריה:אתרים גאוגרפיים המנציחים את נשיאי ארצות הברית
שאול יפה

**שאול יפה** (כ"ח בשבט תרפ"א, 6 במרץ 1921 – ט' בניסן תשל"ז, 23 במרץ 1977) היה מפקד הגדוד החמישי בחטיבת הראל במלחמת העצמאות זמן קצר, וקצין שריון ראשי הראשון. ממייסדי קיבוץ יקום.

## ביוגרפיה
שאול יפה נולד במושבה יבנאל, בנם השלישי של חיים ומרים (לבית כבשנה) יפה, שעלו מרוסיה ופולין והתיישבו בה. אחיו הגדולים הם אברהם יפה ואורי יפה ואחותו הקטנה חנה יפה תמיר. בשנת 1928 עזבה המשפחה את יבנאל ועברה להרצליה, שם נולדה בתם חנה, ובהמשך לרמת גן ולבסוף לתל אביב. למד בגימנסיה הרצליה ובבית הספר החקלאי מקוה ישראל. אחיו הבכור אברהם היה מאנשי השומר הצעיר.

בשנת 1941 התגייס לפלמ"ח. בשנת 1943 היה מפקד מחלקה בפלוגה ג' של הפלמ"ח, וחייליו השתתפו בפריצה למחסן הנשק על הר הכרמל – העימות הראשון של הפלמ"ח עם הבריטים. בהמשך פיקד על אחת החסימות בעת פריצת מחנה עתלית. בינואר 1946 הותקף עם אשתו על ידי שלושה שודדים ערבים, נאבק עמם והצליח להניסם. היה סגן מפקד הגדוד הרביעי של הפלמ"ח.

בשנת 1947 היה ממייסדי קיבוץ יקום, כחבר בגרעין "השומר הצעיר".

בסוף מרץ 1948 מונה למפקד הגדוד החמישי של הפלמ"ח ויועד לעלות עם גדודו לירושלים בשיירת חולדה. כשהותקפה השיירה ניסה בעזרת טרקטור לחלץ את אחד הרכבים מהבוץ ונפצע. לאחר מכן היה סגנו של יצחק שדה בחטיבה 8. באוקטובר 1948 מונה למפקד גדוד 82, הגדוד המשוריין הראשון של צה"ל. במבצע חורב הוביל את הגדוד בכיבוש עוג'ה אל חפיר (ניצנה). בין פברואר ליולי 1950 היה קצין שריון ראשי, ולאחר מכן פרש מצה"ל.

בקיבוצו עבד כמכונאי במוסך. כיהן כמזכיר הקיבוץ מספר פעמים, ובנוסף היה רכז החטיבה הצעירה של הקיבוץ הארצי. בספטמבר 1960 נסע כנציג מפ"ם למפגש בין יהודים לערבים בחסות יוגוסלביה.
בשנים 1965–1975 ניהל את מפעל הפלסטיק של הקיבוץ, "פלסטיק יקום". משנת 1976 היה רכז מחלקת הביטחון בקיבוץ הארצי, ומילא תפקיד זה עד מותו. היה ממעצבי תורת הביטחון של הקיבוץ הארצי ומפ"ם.

שאול יפה נפטר בקיבוץ יקום בשנת 1977, בגיל 56.

## לקריאה נוספת
* יגאל וילפנד, **מסע בעקבות שאול: שאול יפה 1921–1977**, תל אביב: ספרית פועלים, תשמ"ז 1987. (ביוגרפיה)

## קישורים חיצוניים

* 
* סא"ל שאול יפה באתר "יד לשריון"

## הערות שוליים

שאול
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:לוחמי הפלמ"ח
קטגוריה:מפקדי גדודים במלחמת העצמאות
קטגוריה:סגני-אלופים בצה"ל
קטגוריה:מפקדי גדוד 82
קטגוריה:קציני שריון ראשיים
קטגוריה:מייסדי קיבוצים
קטגוריה:מזכירי קיבוצים
קטגוריה:פעילי מפ"ם
קטגוריה:יבנאל: אישים
קטגוריה:יקום: אישים
קטגוריה:אישים הקבורים ביקום
קטגוריה:חיילי חטיבת הראל במלחמת העצמאות
קטגוריה:חיילי חיל השריון במלחמת העצמאות
קטגוריה:ישראלים שנולדו ב-1921
קטגוריה:ישראלים שנפטרו ב-1977
אלג'רו אלייה

**אליירו אלייה** (בהולנדית: **Eljero Elia**; נולד ב-13 בפברואר 1987) הוא כדורגלן עבר הולנדי ששיחק בעמדת הקיצוני.

## קריירה
אלייה החל את הקריירה שלו בקבוצות נוער בהולנד, ולבסוף הצטרף לקבוצת הנוער של ADO דן האג, אשר בקבוצת הבוגרים שלה ערך את הופעתו הראשונה ב-2004 בעודו בן 17. לאחר 3 עונות בדן האג לא חידש את חוזהו והיה לשחקן מחוזר בהולנד, כאשר מספר מהקבוצות הבכירות בליגה, כולל אייאקס אמסטרדם ופ.ס.וו. איינדהובן, ביקשו להחתימו אצלן. לבסוף בחר אלייה בקבוצה הצנועה יותר טוונטה אנסחדה, בה שיחק שלוש עונות נוספות עד ל-2009. בעונתו האחרונה הרשים אלייה וכבש 9 שערים ב-34 משחקים במדי טוונטה.

ב-5 ביולי באותה שנה עבר אלייה מטוונטה לקבוצת המבורג הגרמנית. אלייה חתם עם המבורג על חוזה בן 5 שנים והמבורג נאלצה לשלם לטוונטה 8 מיליון אירו בעבור ההעברה. בעונתו הראשונה בהמבורג שיחק אלייה ב-23 משחקים וכבש 5 שערים. עם סיומה היה אלייה למרכזן של מספר שמועות בדבר קבוצות בכירות מליגות שונות בעולם הרוצות בו, אך זה הכחיש את חלקן וצוטט כי בכוונתו להישאר בהמבורג.

באוגוסט 2011 עבר אלייה ליובנטוס האיטלקית. ביולי 2012 עבר אלייה לורדר ברמן הגרמנית. ב-23 בדצמבר 2014 הושאל לסאות'המפטון מהפרמייר ליג.

ב-6 באוגוסט 2015 חתם אלייה לשנתיים בפיינורד.

בקיץ 2017 חתם אלייה באיסטנבול בשאקשהיר הטורקית.

ב-19 באוגוסט 2020 חתם באוטרכט מליגת העל ההולנדית בחוזה לשנתיים.

ב-18 בנובמבר 2021 חזר לאחר 14 שנה לקבוצת נעוריו דן האג. לאחר עונה אחת ופציעה שמנעה ממנו לשחק הודיע על פרישה ממשחק.

### בנבחרת הולנד
מאמני נבחרות הולנד החלו לזמן את אלייה לנבחרות הצעירות מעט לאחר שהחל לשחק בדן האג, והופעתו הראשונה במדים הלאומיים נרשמה כבר ב-2005. משחקו הראשון בנבחרת הבוגרת נערך במסגרת משחק ידידות כנגד נבחרת יפן בכדורגל. אלייה נכנס במחצית השנייה כמחליפו של אריאן רובן ובישל שני שערים. במשחק הבא, הפעם במסגרת מוקדמות מונדיאל 2010 כנגד נבחרת סקוטלנד בכדורגל הבקיע אלייה את שער הניצחון של נבחרתו במשחק האחרון בשלב המוקדמות.

## תארים
;יובנטוס
* אליפות איטליה: 

;פיינורד
* אליפות הולנד: 
* הגביע ההולנדי: 

;איסטנבול בשאקשהיר
* אליפות טורקיה: 

;נבחרת הולנד בכדורגל
* גביע העולם: 2010 (מקום שני)

;תארים אישיים
* פרס יוהאן קרויף (הכדורגלן הצעיר של העונה בהולנד): 

## קישורים חיצוניים

## הערות שוליים

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני דן האג
קטגוריה:כדורגלני טוונטה
קטגוריה:כדורגלני המבורג
קטגוריה:כדורגלני יובנטוס
קטגוריה:כדורגלני ורדר ברמן
קטגוריה:כדורגלני סאות'המפטון
קטגוריה:כדורגלני פיינורד
קטגוריה:כדורגלני איסטנבול בשאקשהיר
קטגוריה:כדורגלני נבחרת הולנד
קטגוריה:כדורגלני מונדיאל 2010
קטגוריה:הולנדים ממוצא סורינאמי
קטגוריה:כדורגלני אוטרכט
קטגוריה:הולנדים שנולדו ב-1987
קורט מינצר

**קורט מינצר** (בגרמנית **Kurt Münzer**, נולד ב-18 באפריל 1879 בגלייוויץ, כיום גליוויצה בפולין; מת ב-27 באפריל 1944 בציריך) היה סופר יהודי-גרמני.

## קורות חיים
על פי עדותו שלו, הייתה לו "ילדות של זהב": הוא היה בנם של מאייר ("מוריץ") מינצר (1824-1908), סוחר יהודי-דתי, וקלרה לבית לוויזון (1846-1922), בתו של הרב אברהם לוויזון, שקורט היה קשור אליו במיוחד. ב-1887 עברה המשפחה לברלין, שם השלים מינצר את לימודיו התיכוניים ולמד משפטים, פילוסופיה ותולדות האמנות. מ-1904 ואילך הוא המשיך את לימודיו בציריך, בלי להתמקד במקצוע ספציפי, שם הוא גר עם המחזאי קרל פייגל. באותה התקופה מתועדת גם היכרותו של מינצר עם אריך מיהזם וידידו יוהנס נול (שהיה תקופה מסוימת גם בן-זוגו של מיהזם). בעקבות ניסיון סחיטה תחת איום לחשוף גילויים אישיים נגד מגנוס הירשפלד ובנדיקט פרידלנדר ריצה מינצר עונש מאסר. מיד לאחר עלייתם של הנאצים לשלטון ב-1933 היגר מינצר לשווייץ, שם התגורר בעיקר בברן.

## כתיבתו
כבר ברומן הראשון שלו, "אמנותו של האמן" (1905), הצליח מינצר למצוא לו מו"ל. בשמונה-עשרה השנים הבאות הופיעו יותר מעשרים רומנים, נובלות, מחזות וסיפורים קצרים, שחלקם הודפסו בתפוצה רחבה למדי ורובם עסקו בנושאים הומוסקסואליים. מינצר קידם את פניה של מלחמת העולם הראשונה באסופת שירים פטריוטית ("מעשים וזֵרים, שירים לעת מלחמה", 1914). הרומן "יהודי על הצלב" (1928) חזה מראש את רדיפת היהודים תחת השלטון הנאצי. הצלחתו הגדולה ביותר היה הרומן "אני רעב" (1929) שפורסם בשם העט "גיאורג פינק" ועסק בחברותם של בן עניים יהודי למחצה וחברו לספסל הלימודים, בנו של מנהל בית הספר. אחרי "אני רעב" הוא לא נהנה עוד מהצלחות ספרותיות משמעותיות.

## ספריו

* *Das verlorene Lied*, Vier Einakter, Berlin (Harmonie-GmbH) o. J. 1907
* *Der Weg nach Zion*, Roman (1910)
* *Taten und Kränze. Lieder zum Kriege*, Berlin (Axel Juncker) 1914
* *Der weiße Knabe. Die Geschichte einer seltsamen Liebe*, Hannover/Berlin (Paul Steegemann) 1921
* *Dichter und Bürger*, Schwedt (Beccards) 1922
* *Das kalte Herz*, München (Rösl & Cie.) 1922
* *Mamuschka. Der Roman meiner Mutter*, Freiburg im Breisgau (Walter Heinrich) 1923
* *Jude ans Kreuz*, Roman (Wien & Leipzig 1928: R. Löwit)
* *Mich hungert* (als „Georg Fink“), Berlin (Bruno Cassirer) 1929



## לקריאה נוספת
*גיאורג פינק, **אני רעב**, הוצאת זמורה-ביתן, מגרמנית: צבי ארד (תשמ"ד)
*גיאורג פינק, **אני רעב**, הוצאת שטיבל, תל אביב-ברלין, מגרמנית: י' פישמן (תרצ"א)

## קישורים חיצוניים
* 

קטגוריה:בוגרי אוניברסיטת ציריך
קטגוריה:להט"בים גרמנים
קטגוריה:סופרים יהודים גרמנים
קטגוריה:סופרים יהודים שווייצרים
קטגוריה:סופרים יהודים פולנים
קטגוריה:סופרים גרמנים
קטגוריה:סופרים שווייצרים כותבי גרמנית
קטגוריה:גרמנים שנולדו ב-1879
קטגוריה:גרמנים שנפטרו ב-1944
רונלד ראלדס

**רונלד ראלדס בלקאסר** (בספרדית: **Ronald Raldes Balcázar**; נולד ב-20 באפריל 1981 בסנטה קרוס דה לה סיירה) הוא כדורגלן עבר בוליביאני ששיחק בעמדת הבלם.

## קריירה
ראלדס החל את הקריירה בקבוצת קלוב דסטרוירס בשנת 1998. לאחר שנתיים במועדון, חתם בקבוצת אוריינטה פטרולרו, עימה זכה באליפות ליגת העל הבוליביאנית בשנת 2001. לאחר כמה עונות מרשימות מאוד בליגה הבוליביאנית ובנבחרת, הוחתם ראלדס על ידי המועדון הארגנטינאי רוסאריו סנטראל בשנת 2003.

בשנת 2008, לאחר חמש עונות בארגנטינה, הכריז ראלדס שיעזוב את המועדון ברגע שתסתיים עונת הקלאוסורה, באמצע חודש יוני. זמן קצר לאחר הודעתו, חתם במועדון הסעודי אל-הילאל. ב-20 במרץ 2009, לאחר תקופה קצרה ביותר בערב הסעודית, חתם ראלדס בשורות המועדון המקסיקני קרוס אסול. הוא ערך את הופעת הבכורה שלו במקסיקו ב-22 באפריל 2009, במשחק נגד אטלנטה, במשחק הראשון מבין שניים של גמר ליגת האלופות של CONCACAF. אחרי שתי הופעות ליגה בלבד בקרוס אסול, רונלד החליט לוותר על חוזהו במקסיקו על מנת לחתום במועדון הישראלי מכבי תל אביב בספטמבר 2009, ובמדיה שיחק עונה אחת.

ב-10 במאי 2010 חזר ראלדס לארגנטינה, וחתם בקבוצת קולון דה סנטה פה. ב-9 בינואר 2014 חזר לקבוצה הבוליביאנית אוריינט פטרולרו, במדיה שיחק שלוש שנים נוספות. בפברואר 2017 חתם בקבוצת בוליבר.

### קריירה בינלאומית
ראלדס משחק במדי נבחרת בוליביה משנת 2001. הוא היה שותף לסגל נבחרתו במהלך טורניר הקופה אמריקה בשנת 2007 ובשנת 2011. בשנת 2015 פרש ראלדס מהנבחרת ביחד עם מרסלו מורנו בגין חילוקי דעות עם המאמן חוליו ססאר בלדביאסו. בשנת 2016, לאחר שבלדביאסו הוחלף בגיירמו אנחל אויוס, חזרו ואלדס ומורנו לנבחרת.

## קישורים חיצוניים

קטגוריה:כדורגלנים בוליביאנים
קטגוריה:בלמי כדורגל בוליביאנים
קטגוריה:סנטה קרוס דה לה סיירה: כדורגלנים
קטגוריה:כדורגלני אוריינטה פטרולרו
קטגוריה:כדורגלני רוסאריו סנטראל
קטגוריה:כדורגלני אל-הילאל
קטגוריה:כדורגלני קרוס אסול
קטגוריה:כדורגלני מכבי תל אביב
קטגוריה:כדורגלני אתלטיקו קולון
קטגוריה:כדורגלני קלוב בוליבר
קטגוריה:כדורגלני נבחרת בוליביה
קטגוריה:כדורגלנים זרים בישראל
קטגוריה:ספורטאים זרים בארגנטינה
קטגוריה:ספורטאים זרים בערב הסעודית
קטגוריה:ספורטאים זרים במקסיקו
קטגוריה:ספורטאים בוליביאנים בישראל
קטגוריה:כדורגלני קופה אמריקה 2001
קטגוריה:כדורגלני קופה אמריקה 2004
קטגוריה:כדורגלני קופה אמריקה 2007
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:ילידי 1981
אמנואיל זימברקקיס

**אמנואיל זימברקקיס** (ביוונית: **Εμμανουήλ Ζυμβρακάκης**; 1861, נאפפליו, ממלכת יוון – 1928, אתונה, הרפובליקה ההלנית השנייה) היה גנרל יווני, מפקד גיס בחזית המקדונית עליו פיקד בקרב סקרה שבמהלכו הובס צבא ממלכת בולגריה.

## תחילת הקריירה
זימברקקיס נולד למשפחת גולים מהאי כרתים. הוא למד באקדמיה הצבאית היוונית והוסמך בדרגת סגן משנה ב-1881. זימברקקיס נשלח להמשך לימודים באקדמיה הצבאית באורליאן שבצרפת וב-1898 הצטרף כמתנדב למרד כנגד האימפריה העות'מאנית בכרתים, שהוביל להקמת רפובליקה עצמאית באי.

בראשית המאה ה-20 הצטרף זימברקקיס לליגה הצבאית היוונית וב-1909 השתתף בהפיכת גאודי אשר בעקבותיה הוזמן בעצתו, אלפתריוס וניזלוס לעמוד בראש "המפלגה הליברלית היוונית". בהמשך כיהן זימברקקיס כשלישו של המלך גאורגיוס הראשון ועם פרוץ מלחמת הבלקן הראשונה התמנה לקצין המבצעים של אוגדת "סלוניקי" בצבא הממלכה וגילה הצטיינות יתרה במהלך הקרבות.

## מלחמת העולם הראשונה
לאחר פרוץ מלחמת העולם הראשונה, ב-8 בדצמבר 1914 הועלה זימברקקיס לדרגת מייג'ור-גנרל. זימברקקיס נאמנו של וניזלוס, יחד עם מספר מצומצם של קציני צבא, הסתייגו ממדיניותה הרשמית של יוון להימנע מכניסה למלחמה לצד מדינות ההסכמה. ב-27 באוגוסט 1916 הוליך זימברקקיס הפגנת המונים שלוו במיליציות חמושות, אל עבר מפקדת מדינות ההסכמה בסלוניקי, שהייתה נתונה תחת ממשל צבאי צרפתי. ב-30 באוגוסט הכריז על הפיכה כנגד המלך קונסטנטינוס הראשון בשל מדיניותו הפשרנית והפרו גרמנית של המלך, במיוחד בסוגיית מקדוניה היוונית. בעידודם של וניזלוס והגנרל מוריס סראי מפקד החזית המקדונית, הקים זימברקקיס את התנועה להגנת האומה. עם זאת, בעיני חלק גדול מאנשי הממשל והצמרת הצבאית המקורבים למלך, נחשב זימברקקיס לעושה דברו של הגנרל סראי.

ב-29 בספטמבר הקים וניזלוס ממשלה זמנית בסלוניקי בגיבוי המיליציה של זימברקקיס. ב-26 בנובמבר 1916 הכריזה יוון מלחמה על מעצמות המרכז וב-27 ביוני 1917 הודח המלך קונסטנטינוס הראשון. עד למועד הדחתו הכוח היווני בחזית המקדונית מנה רק את "הצבא להגנת האומה" בפיקודו של זימברקקיס ובהיקף של 25,000 חיילים. לאחר הארגון מחדש שבוצע בצבא בהשראת ראש הממשלה וניזלוס הגיע היקף הכוחות ל-160,000 חיילים שאורגנו ב-10 אוגדות, כאשר זימברקקיס מונה לפקד על גיס שמנה בין אוגדה לשלוש אוגדות.

ב-29 במאי 1918 פיקד הגנרל זימברקקיס על הגיס היווני בקרב סקרה והובילו לניצחון על צבא ממלכת בולגריה. בהמשך צורפו כוחותיו למתקפת מדינות ההסכמה לאורך עמק הווארדאר שהובילה לניצחון מעצמות המרכז בחזית המקדונית ובעטייה הכריז זימברקקיס בסוף אוקטובר על יום חג והודיה בקרב הכוחות היוונים.

## שלהי הקריירה ואחריתו
לאחר תום מלחמת העולם הראשונה, נמנה זימברקקיס על סגל הממשל הצבאי בחבלי מערב ומזרח תראקיה, אשר חלקם סופח בהמשך לממלכת יוון בהתאם לחוזה ניי והסכם סוור. הוא פיקד על כוחותיו גם במהלך מלחמת טורקיה-יוון, אך בנובמבר 1920 עם הפסדו של וניזלוס בבחירות הכלליות, הודח זימברקקיס שהיה מקורבו מן השירות הצבאי. אמנואיל זימברקקיס הלך לעולמו באתונה ב-1928.

## לקריאה נוספת
* לוקיאנוס הסיוטיס "ההיסטוריה של מקדוניה 1912-1923", באתר macedonian-heritage.gr .

## קישורים חיצוניים

## הערות שוליים

קטגוריה:גנרלים יוונים
קטגוריה:החזית המקדונית במלחמת העולם הראשונה
קטגוריה:אנשי צבא יוונים במלחמת העולם הראשונה
קטגוריה:מפקדי גייסות במלחמת העולם הראשונה
קטגוריה:מלחמת הבלקן הראשונה: אישים
קטגוריה:ילידי 1861
קטגוריה:נפטרים ב-1928
כידון קסום

**כידון קסום** (באנגלית: **AccuLAR-160**) היא רקטה ארטילרית מונחית מתוצרת תעש מערכות ויורשתה אלביט מערכות יבשה.

הרקטה היא בעלת פולסרים (מערכת ניהוג ותיקון סטייה) ומונחית באמצעות מערכת GPS. לרקטה טווח מקסימלי של כ-40 קילומטר ודיוק פגיעה גבוה במיוחד (הסטייה מהמטרה (CEP) היא עד 10 מטר). קוטרה החיצוני של הרקטה הוא 160 מ"מ (זהו קוטר המנוע, שהוא החלק הגדול ביותר של הרקטה). כידון קסום היא רקטה מתקנת מסלול, שמתקנת את מעופה לפי קואורדינטות שהוזנו בעת הירי, אך אינה נחשבת לטיל מאחר שהיא אינה כוללת ראש ביות אקטיבי, המאפשר לעקוב אחרי מטרה נעה ולפי זה לעדכן את מסלולה.

## ניסויים ושימוש מבצעי
בשנים 2010 ו-2011 התקיימו ניסויים מוצלחים של המערכת, ובהם פגעו הרקטות במטרות בדיוק של מטרים ספורים. בשנת 2012 פורסם כי צה"ל מקים גדוד בחיל התותחנים, שיצויד בנשק זה. מטרת הגדוד היא לתת מענה ארטילרי לכוחות היבשה בטווחים ארוכים וכן לסייע בפגיעה במטרות טרור נקודתיות, משימה שנפלה עד כה בעיקר על כתפי חיל האוויר.

במהלך השנים 2014–2016 נקלטה בצה"ל ה"רומח", גרסה של "כידון קסום" המותאמת לירי ממשגר רקטות M-270 MLRS "המנתץ" שנמצא בשירות חיל התותחנים.

## קישורים חיצוניים

* ניר קוסטי, פיתוח חדש של תעש: רקטה ארטילרית עם ג'י–פי–אס, "במחנה", 13 במאי 2010

## הערות שוליים

קטגוריה:רקטות ארטילריות בצה"ל
קטגוריה:אמצעי לחימה ישראליים
קטגוריה:התעשייה הצבאית: רקטות ארטילריות
הלופ

250px|ממוזער|גורדי השחקים של הלופ

**אזור "הלוּפּ"** או לחלופין **אזור "הלולאה"** (באנגלית: **The Chicago Loop**) הוא אחד מ-77 תתי-האזורים של העיר שיקגו המהווה את מרכז העיר שלה. אזור זה מכיל את מרכז העסקים הראשי וההיסטורי של שיקגו, והוא המחוז העסקי השני בגודלו בארצות הברית לאחר המחוז העסקי של העיר ניו יורק.
## גאוגרפיה
אזור זה גובל מצפון וממערב בנהר שיקגו, ממזרח בימת מישיגן ומדרום בכביש רוזוולט. הוא מכיל גורדי שחקים רבים (בעבר, עד פירוקו - בניין ביטוח הבית הנחשב גורד השחקים הראשון בעולם) בהם מגדל ויליס (לשעבר מגדל סירס) אשר נחשב בעבר גורד השחקים הגבוה ביותר באמריקה (כיום השני לאחר מגדל החירות), וגורד השחקים הגבוה ביותר בעולם עד 1998. כמו כן מכיל אזור "הלולאה" חנויות רבות, קניונים ולמעשה כל החברות הבולטות באזור המערב התיכון מחזיקות בתחומי הלולאה את משרדיהן הראשיים.

המקור ההיסטורי להגדרה של אזור "הלולאה" מבוסס על מסילת רכבת חשמלית שהוקמה בשנת 1882 והקיפה לראשונה את אזור זה מכל צדדיו. בשנת 1897 הוחלפה הרכבת החשמלית ברכבת עילית (המכונה באנגלית: 'The 'L - קיצור של Elevated train), אשר פועלת עד היום באותו התוואי שבו פעלה הרכבת החשמלית וחולפת על גבי מערכת של גשרים הבנויים מעל לרחובות העיר.

16,388 אנשים חיו בשטח הלולאה בשנת 2000, על פי מפקד האוכלוסין האמריקאי משנת 2000.

## אתרים בולטים באזור הלופ
* מזרקת בקינגהאם
* בניין בורסת הנגזרות של שיקגו
* מרכז התרבות של שיקגו (Chicago Cultural Center)
* בית האופרה סיוויק (Civic Opera House) – מעונה הקבוע של האופרה הלירית של שיקגו 
* קמפוס אוניברסיטת דה פאול (DePaul University)
* גראנט פארק
* בניין מקורמיק
* בית פאלמר – מלון היסטורי מפורסם שהוקם בשנת 1875
* קמפוס אוניברסיטת רוזוולט
* המרכז הסימפוני (Symphony Center) – מעונה של התזמורת הסימפונית של שיקגו
* מגדל ויליס (לשעבר מגדל סירס) – הבניין הגבוה ביותר בעולם בין השנים 1974 עד 1998
* תיאטרון שיקגו - התיאטרון שימש בעבר כאולם הקולנוע העיקרי של העיר, כיום מוצגים בו בעיקר מחזות, מופעי קסמים, מופעים קומיים וקונצרטים מוזיקליים.

## קישורים חיצוניים

* Chicago Loop Alliance
* מפה רשמית של אזור "הלופ"
* 

קטגוריה:שיקגו
הלופ